Dmitri Tšuvahhin

Dmitri Stepanovitš Tšuvahhin (1903–1997) oli Nõukogude Liidu diplomaat (erakorraline ja täievoliline suursaadik).

Elulugu

Haridustee
Õppis Moskva ehitusinseneride instituudis, mille lõpetas 1934. aastal. Aastatel 1936−1938 õppis Moskva idateaduste instituudis.

Diplomaat
Pärast õpingute lõppu sai temast Nõukogude Liidu USA täievolilise esinduse (a-st 1941 suursaatkond) kaastööline. Aastatel 1942−1945 oli ta Nõukogude Liidu välisasjade rahvakomissariaadi osakonnajuhataja asetäitja. Seejärel nimetati Nõukogude Liidu Jugoslaavia suursaatkonna nõunikuks (1945). Aastatel 1945−1952 oli ta erakorraline ja täievoliline saadik Albaanias. Pärast seda töötas aastatel 1952−1953 Moskvas välisministeeriumis, kus oli Balkanimaade osakonna juhataja asetäitja. 1953. aastal määrati erakorraliseks ja täievoliliseks suursaadikuks Kanadasse, kus oli ametis 1958. aastani. Seejärel töötas taaskord ministeeriumis: aastatel 1958−1959 oli ta Skandinaavia ja aastatel 1961−1964 Kagu-Aasia osakonna juhataja asetäitja. Veebruarist aprillini 1964. aastal oli ta suursaadik lühikest aega eksisteerinud Sansibari ja Pemba Rahvavabariigis. Aastatel 1964−1967 oli ta suursaadik Iisraelis. Seejärel töötas kuni 1970. aastateni välisministeeriumi keskaparaadis.

Autasud
 Tööpunalipu orden (05.11.1945)
 Orden "Austuse märk" (31.12.1966)

Nõukogude Liidu suursaadikud
Ordeni "Austuse märk" kavalerid
Tööpunalipu ordeni kavalerid
Sündinud 1903
Surnud 1997